185 
mindre Deel convex. Dette er en Tilnærmelse til Myrebjörnen, der er 
det eneste Dyr, der har denne Ledflade concav, medens den hos alle 
andre er convex, og til Dovendyret, hvor en ringe Fordybning sces paa 
Midten af Convexiteten. 
Articulationen med Hælbenet skeer, som i Almindelighed, ved to 
Flader, den ene större og concav, liggende under den ydre Kant af 
Tridsen, den anden, mindre og svagt convex, liggende under den forreste 
indre Ende af Benet. Denne sidste Ledflade ligger i Almindelighed betydelig 
længere fortil end den første, idet den befinder sig under den nysnævnte, 
fortil fra Benet udgaaende, Forlængelse, men da, som vi have seet, denne 
Forlængelse mangler hos Platyonyx, er den her rykket længere tilbage, 
og ligger aldeles ved Siden af den fôrste. I Retningen af denne Flade 
finder ogsaa en Afvigelse Sted fra de üvrige Dyr af denne Familie, hvor den 
vender skraa fortil og indad, medens den her vender skraa bagtil og udad. 
Med Læggebenet artikulerer Springbenet ved en meget höi Flade 
paa den ydre Side af Benet, hvilket her selv er meget höit, og afgiver derved 
en meget fast og sikker Støtte udadtil for Fodens roterende Bevægelse. 
Men den stürste Afvigelse i Bygningen af dette Been bestaaer i 
Tilstedeværelsen af en stor fordybet Ledflade, der ligger under Led- 
fladen for Baadbenet, og som tjener til at optage den stårste Deel af 
Tærningbenet. Denne Anordning er aldeles eiendommelig for disse For- 
verdenens Dyr, da hos alle bekjendte nulevende Pattedyr Tærningbenet 
ligger ved den ydre Side af Baadbenet, og artikulerer ikkun med Hælbenet. 
Det sees af denne Beskrivelse, at Springbenet hos Platyonyx er i 
mangfoldige Punkter afvigende fra den almindelige Pattedyrform. Dets over- 
ordentlige Hôide, Smalhed og Korthed; Mangel paa Hals; den eiendomme- 
lige Form af Ledfladerne mod Skinne- og Baadbenet, den særegne Stilling af 
Ledfladerne mod Hælbenet, endelig Tilstedeværelsen af en stor Ledflade for 
Tærningbenet og Beliggenheden af denne under Ledfladen for Baadbenet, 
ere ligesaa mange Punkter, der adskille dette Dyr fra alle nulevende Pattedyr. 
